### 14.    Godkendelse af ændring af dagtilbud på [adresse] og børnehave

**Åbent**

Sagsnr.: 326-2015-70261       J.nr.: 28.03.16            Dokumentnr.:
326-2015-405813

**Sagstype**

Beslutning.

**Resume og sagens baggrund**

[adresse] ansøger om tilladelse til at udvide
nuværende private dagtilbud fra 40 børn til 50 børn. Årsagen er, at de ønsker
at etablere en vuggestueafdeling på 12 børn, så der kan tilbydes pasning til
børn fra 26 uger og indtil skolestart.

**Indstillinger**

Direktøren indstiller, at

1. ansøgningen
godkendes.

**Behandling**

Børn- og Familieudvalg, Kommunalbestyrelse.

**Sagsfremstilling**

[adresse] ansøger om tilladelse til at ændre
deres nuværende dagtilbud. Skolen driver i dag et privat dagtilbud for børn fra
2½ år indtil skolestart. De har pt. godkendelse til optagelse af i alt 40 børn.
De ønsker at udvide dagtilbuddet til 50 børn.

Skolen søger om mulighed for at etablere en vuggestue, så de
kan tilbyde et dagtilbud fra 26 uger til skolestart.

De ønsker en fordeling af børn, der hedder 12 vuggestuebørn
(0-2 år), 8 småbørn (2-3 år) og 30 børnehavebørn.

I forbindelse med udvidelsen vil de bygge en ny afdeling til
de eksisterende børnehavebørn.

Kommunen har myndighedstilsynet i forhold til
privatinstitutioner, og ændringer skal ifølge loven godkendes politisk.
Privatinstitutionerne fastsætter selv, hvor mange børn der kan gå i tilbuddet,
men Kommunalbestyrelsen har ansvaret for, at tilbuddet ligger inden for
lovgivningens rammer.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 3. februar 2016:**

Anbefales.